30/10/2012 | Administración LocalProvincial
Deputación Provincial da Coruña
Secretaría Xeral. Servizo de Xestión de Plans. Sección de Plans Provinciais
Aprobación das bases reguladoras do Plan provincial de cooperación ás obras e servizos de competencia municipal (POS) 2013

O Pleno da Deputación Provincial da Coruña, na sesión ordinaria que tivo lugar o vinte e seis de outubro de dous mil doce (26/10/2012), acordou a aprobación do asunto que de seguido se menciona: O presente “Plan provincial de cooperación ás obras e servizos de competencia municipal” (POS) 2013 é un plan da Deputación Provincial da Coruña para o exercicio 2013, que se elabora no marco do Real decreto 835/2003, de 27 de xuño, polo que se regula a cooperación económica do Estado aos investimentos das entidades locais, modificado polo Real decreto 1263/2005, de 21 de outubro, e pola Orde 293/2006, de 31 de xaneiro, para o seu desenvolvemento e aplicación, así como polas instrucións do Ministerio de Facenda e Administracións Públicas encargado da súa coordinación. O POS 2013 previsiblemente vaise financiar unicamente coas achegas da Deputación provincial da Coruña por un importe total de 24.200.000,00 €, e polas achegas dos correspondentes concellos, sen que estea previsto que exista achega do Ministerio porque o Proxecto de presupostos xerais do Estado para o exercicio 2013 non contempla financiamento para a realización de novos plans de cooperación económica local no ano 2013. En principio, pártese de que nas partidas 0501/459A/76201 e 0501/459A/46201 do presuposto provincial para o exercicio 2013, ou nos expedientes de modificación de créditos que se poidan aprobar ao longo dos anos 2013 ou 2014, vaise consignar a cantidade de 24.200.000,00 € para o financiamento do Plan. Pero dado que aínda se descoñecen as posibilidades de financiamento da deputación, o POS 2013 concíbese co carácter de “Programación preventiva de actuacións”, suxeita polo tanto a revisión unha vez coñecidas as fontes do seu financiamento e, en consecuencia, o Plan que poda aprobarse pola deputación poderá ser o resultado de reprogramacións de importes ou anualidades, consonte ao criterio de prioridade previsto na base 6. Por iso, a aprobación destas bases queda sometida á condición suspensiva da existencia de crédito adecuado e suficiente, tanto no presuposto inicial do exercicio 2013 como nos expedientes de modificación de créditos que a deputación poida aprobar ao longo do ano 2013 ou 2014 para o financiamento do POS 2013. Consonte co anterior, non se poderá realizar acto ningún que supoña directa ou indirectamente compromiso provincial de transcendencia presupostaria en tanto non se cumpra esta condición suspensiva. En ningún caso a presente convocatoria xerará dereito ningún a favor dos solicitantes mentres tanto non se dean as condicións presupostarias, procedimentais e xurídicas de aplicación. O POS 2013 elabórase nun momento de crise económica no que a Deputación quere cooperar especialmente cos concellos na garantía do funcionamento dos servizos públicos mínimos obrigatorios en cada concello segundo a súa poboación. Ademais, debe terse en conta, por unha banda, que outras Administracións Públicas desenvolveron importantes Plans de investimentos destinados aos concellos co fin de dotalos das infraestruturas necesarias para o seu funcionamento e de estimular a economía e o emprego, e por outra, que os concellos teñen dificultades para atender aos seus gastos correntes pola perda de ingresos nos seus orzamentos que a crise conleva. Por iso, a finalidade do POS 2013 é dobre: en primeiro lugar a realización de novos investimentos nos concellos, canalizando no seu caso as achegas do Estado, e en segundo lugar a axuda ao financiamento dos gastos correntes municipais, dado que os concellos teñen menos ingresos para o financiamento dos mesmos ou máis gastos correntes que os pasados anos. Trátase polo tanto, dun plan de marcado carácter excepcional e conxuntural, motivado pola situación actual da economía. Para materializar esta dobre finalidade, cada concello poderá utilizar a cantidade que se lle asigne do seguinte modo: a) O 40 % destinarase necesariamente á realización das obras precisas para a efectiva prestación dos servizos obrigatorios establecidos no artigo 26 da Lei 7/1985 do 2 de abril, podendo non obstante, incluírse outras obras e servizos non obrigatorias que sexan de competencia municipal, de acordo co establecido no artigo 25 da devandita lei. b) O 60 % restante destinarase, a elección do concello, ben a realización de máis obras das indicadas no parágrafo anterior, ou ben ao financiamento dos gastos correntes de cada concello no exercicio 2013.2. A.1.- Tipos de obras Neste Plan pódense incluír, todas as obras e servizos que sexan de competencia municipal, con preferencia dos servizos obrigatorios, de acordo co establecido nos artigos 25 e 26 da Lei 7/1985, de 2 de abril, reguladora das bases de réxime local. É importante salientar que segundo o criterio do Ministerio non se poden incluír no Plan as adquisicións de subministracións ou adquisicións de bens para o concello, senón que só se poden incluír “obras” propiamente ditas. Ademais, de acordo co establecido no artigo 7 da citada Orde do 31 de xaneiro de 2006 e coas instrucións recibidas en anos anteriores do Ministerio, non se poderán incluír “obras de urbanización”. No suposto de obras de competencia municipal, nas que se vaian realizar varios tipos de actuacións como abastecemento de auga, saneamento, beirarrúas, etc., deberá indicarse no título aquela ou aquelas que teñan un maior orzamento. Só poderán ser obxecto de subvención as actuacións en bens de titularidade das entidades locais, excluíndose as que fosen executadas en bens que non teñan esta condición ou que con posterioridade, poidan ser obxecto de propiedade privada. Os proxectos en fases deben ser obras completas. No caso de proxectos que teñan na súa denominación a indicación da realización dunha fase, parte, tramo, etc., debe figurar na memoria do proxecto que se trata dunha obra completa de acordo co establecido no artigo 86 do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público, sempre que sexan susceptibles de utilización ou aproveitamento separado e constitúan unha unidade funcional, ou así o esixa a natureza do obxecto. Nestes casos, terase que achegar un informe técnico xustificativo desta circunstancia. O concello acreditará que é titular e ten a dispoñibilidade dos terreos para realizar as obras, así como que conta coas autorizacións e concesións administrativas que fosen necesarias para a súa execución.2. A.2.- Enquisa de infraestrutura e equipamento local De conformidade co establecido no art.3 do citado Real decreto 835/2003, para realizar a selección das obras que se incluirán no Plan teranse especialmente en conta os datos que figuran na Enquisa de infraestrutura e equipamento local, xestionada por esta Deputación, que constitúe o instrumento obxectivo básico de análise e valoración das necesidades de dotacións locais para os efectos da cooperación económica local. Recoméndase consultar a nova “ficha municipal” con datos do concello que figura na páxina web desta deputación (www.dicoruna.es -concellos- eiel - informes - ficha municipal), na que se contén información detallada das súas infraestruturas e datos. Na folla número 5 da ficha figuran os índices sintéticos do concello comparados coa comarca e coa provincia. Os datos dese concello que figuran na Enquisa deben servir de base para a elaboración do Plan e así motivarase na correspondente memoria.2. A.3.- Proxectos Os proxectos deberanse presentar para todas as obras incluídas na anualidade de 2013, tanto do Plan base como do Plan complementario, ao que se fai referencia máis adiante. O importe mínimo de cada obra é de trinta mil euros (30.000,00 €) que é o importe mínimo establecido no citado Real decreto 835/2003. Cada obra identificarase cun proxecto, tendo en conta que non se deben incluír como obras independentes os orzamentos parciais do proxecto. Lémbrase que non se admiten as denominacións xenéricas, debendo ser identificadas sen lugar a dúbidas os investimentos que se integran no Plan, como figura no artigo 7. a) da citada Orde do 31 de xaneiro de 2006. Presentaranse dous exemplares de cada un dos proxectos xunto co resto da documentación que se lle indica na base 5. Os proxectos técnicos das obras deberán comprender, polo menos, os documentos que se indican no artigo 123 do citado texto refundido da Lei de contratos do sector público, que son os seguintes: a) Unha memoria na que se describa o obxecto das obras, que recollerá os antecedentes e a situación previa ás mesmas, as necesidades a satisfacer, e a xustificación da solución adoptada, detallándose os factores de todo orden a ter en conta. b) Os planos de conxunto e de detalle necesarios para que a obra quede perfectamente definida, así como os que delimiten a ocupación de terreos e a restitución de servidumes e demais dereitos reais, no seu caso, e servizos afectados pola súa execución. c) O prego de prescricións técnicas e particulares, onde se fará a descrición das obras e se regulamentará a súa execución, con expresión da forma na que esta se levará a cabo, as obrigas de orde técnico que correspondan ao contratista, e a maneira na que se levará a cabo a medición das unidades executadas e o control de calidade dos materiais empregados e do proceso de execución. d) Un presuposto, integrado ou non por varios parciais, con expresión dos prezos unitarios e dos descompostos, se é o caso, estado de medicións e os detalles precisos para a súa valoración. No caso de incluir “partidas alzadas”, o seu importe total non poderá superar o 5% do presuposto de execución material do proxecto. e) Un programa de desenvolvemento dos traballos ou plan de obra de carácter indicativo, con previsión, se é o caso, do tempo e custo. f) As referencias de todo tipo nas que se fundamentará o replanteo da obra. g) O estudo de seguridade e saúde ou, se é o caso, o estudio básico de seguridade e saúde, nos termos previstos nas normas de seguridade e saúde nas obras. h) Canta documentación veña prevista nas normas de carácter legal ou regulamentario.2. A.4 Plan Complementario Segundo o establecido no art.8 do citado Real decreto 835/2003, as Deputacións aprobarán os Plans provinciais de cooperación ás obras e servizos de competencia municipal xunto cun Plan complementario para aplicar os remanentes que se poidan orixinar. Polo tanto, xa neste momento o concello debe prever a obra ou obras que desexe realizar para o caso de que se produzan remanentes por baixas na adxudicación dos contratos, ou por anulacións de obras, de non ser así non se poderán aplicar os remanentes que se poidan producir no concello. O presuposto mínimo dos proxectos tamén é de 30.000,00 € e para o seu financiamento se poderán utilizar os remanentes producidos polas baixas de adxudicación ou, se é o caso, polas anulacións de obras, podendo o concello realizar, no seu momento, unha maior achega para completar o orzamento do proxecto mínimo se fose necesario. No suposto de que o concello opte por destinar parte da cantidade asignada ao financiamento de gastos correntes do concello previstos para o exercicio 2013, a intervención ou a secretaría-intervención de cada concello deberá elaborar unha previsión, para o exercicio 2013, dos gastos correntes directamente asociados ao funcionamento dos servizos públicos mínimos obrigatorios en cada concello por razón da súa poboación, segundo o establecido no art.26 da Lei 7/1985, do 2 de abril, reguladora das bases do réxime local. Poderán incluírse os gastos de funcionamento dos servizos de subministración de auga potable, de rede de sumidoiros, limpeza viaria, recollida domiciliaria de lixo, alumeado público, mantemento dos accesos aos núcleos de poboación, mantemento de parques públicos e aqueles outros que estean directamente asociados ao funcionamento dos servizos mínimos obrigatorios en cada concello. Os custos de persoal só poderán incluírse cando estean total e directamente adscritos ao funcionamento dos devanditos servizos municipais. Concretamente poderán incluírse os gastos que de seguido se detallan: - persoal total e directamente adscrito ao servizo - bens e servizos correntes - intereses de préstamos asociados directamente ao servizo - achegas a entes supramunicipais ou outros que realizan o servizo Os destinatarios deste plan son os 94 concellos da provincia da Coruña. No financiamento deste Plan participarán, a Deputación e os concellos conforme ás porcentaxes de cofinanciamento que se indican neste apartado. Non é previsible a participación do Ministerio. Segundo se indica na base 1, en principio pártese de que nas partidas 0501/459A/76201 e 0501/459A/46201 do presuposto provincial para o exercicio 2013, ou nos expedientes de modificación de créditos que se poidan aprobar ao longo do ano 2013 ou 2014, vaise consignar a cantidade de 24.200.000 €, e dado que non existe confirmación sobre a achega do Ministerio, e que aínda se descoñecen as posibilidades de financiamento da deputación, o POS 2013 concíbese co carácter de “Programación preventiva de actuacións”, suxeita polo tanto a revisión unha vez coñecidas as fontes do seu financiamento, e a reprogramacións de importes ou anualidades, consonte ao criterio de prioridade previsto na bases 6. A cantidade que inicialmente se lle asigna a cada concello, calcúlase mediante a aplicación á cantidade de 24.200.000 €, segundo se indica na base 1, das variábeis ponderadas que tradicionalmente se utilizaron para realizar as asignacións de fondos do POS e que son as seguintes: 10% cota fixa 5% esforzo fiscal 15% número de parroquias 35% poboación 35% superficie Desta cantidade o concello destinará necesariamente o 40% para a realización das obras indicadas na base 2. A), e co 60% restante poderá optar por realizar máis obras ou por destinalo ao financiamento dos seus gastos correntes no exercicio 2013 segundo se detalla na base 2. B). Para a realización de obras da base 2. A), a esta cantidade sumarase necesariamente o importe correspondente á achega municipal mínima obrigatoria, de acordo co citado Real decreto 835/2003, onde se establece a necesidade de que para cada investimento, o concello correspondente realice unha achega municipal mínima obrigatoria do 5%, calculada sobre o presuposto de contrata da obra, con independencia do tipo de actuación de que se trate. Terase en conta que o 5% de achega do concello, ao ser unha porcentaxe mínima esixida para cada obra, non poderá ser obtida por redondeo de 4,99. Esta porcentaxe de achega municipal ten carácter mínimo, polo que os concellos poden realizar unha maior achega municipal sobre o mínimo previsto se así o desexan e isto implica o incremento na mesma contía do importe total de proxectos. Para cada obra solicitada deberase indicar individualizadamente a parte que achega o concello, respectando a porcentaxe mínima indicada, e a que se financia con cargo á DEPUTACIÓN. Terase en conta que, de conformidade co criterio de aplicación das baixas de licitación aprobado polo Pleno desta Deputación na sesión realizada o día 25-09-1998, no caso de que haxa unha baixa de licitación na obra, respetando as porcentaxes de cofinanciamento establecidas no citado Real decreto 835/2003, o concello beneficiarase da máxima baixa posible aplicada sobre a maior achega municipal realizada sobre o mínimo previsto no Plan (5% sobre o presuposto de adxudicación). Isto quere dicir que se o concello realiza voluntariamente unha achega maior ao 5% do presuposto da obra, no caso de que houbese baixa de licitación, esta aplicarase preferentemente a minorar a dita maior achega, mantendo no posible a achega da Deputación. Os concellos que desexen participar neste plan, deberán presentar no rexistro xeral da deputación, ou nas formas previstas no artigo 38 da Lei 30/1992, do 26 de novembro, de réxime xurídico das administracións públicas e do procedemento administrativo común, ata o 28 de decembro de 2012, a seguinte documentación: * MEMORIA: A memoria deberá conter como mínimo os seguintes aspectos: a. Obxectivos que se han de alcanzar no período. Deberanse describir os obxectivos que se han de alcanzar durante o período do plan, tendo en conta, moi especialmente os déficits en servizos e equipamentos detectados na Enquisa de infraestrutura e equipamento local. b. Criterios de selección. Deberanse fixar con carácter obxectivo os criterios de selección das obras e a distribución do seu financiamento. c. Financiamento. Analizarase e xustificarase o plan financeiro previsto. d. Outras cuestións de interese. Deberanse recoller cantos aspectos de interese complementen a información anterior. * CERTIFICADO DO ACORDO MUNICIPAL DE APROBACIÓN DO POS BASE 2013 E DO PLAN COMPLEMENTARIO Certificación do acordo plenario do concello, segundo o modelo que figura como Anexo I estas Bases, polo que se dispoña participar no presente plan, aceptar expresamente estas bases e solicitar á deputación a aplicación do importe que se lle asignou dentro deste plan para a realización das obras que se relacionan, coa indicación da súa denominación, orzamento e detalle do seu financiamento por axentes cofinanciadores, de xeito que se concrete o importe que se financia con cargo á achega provincial e o que se realiza con cargo á achega municipal e, se é o caso, ao financiamento dos gastos correntes para o exercicio 2013 que figuran na previsión de gastos realizada pola intervención ou secretaría-intervención do concello. O concello deberá adoptar o compromiso firme de incluír no orzamento municipal crédito dabondo para o financiamento da achega municipal ás obras. No mesmo acordo indicarase expresamente que o concello conta cos terreos e autorizacións necesarias para a execución das obras. No acordo incluirase a declaración do concello de que non solicitou nin percibiu ningunha subvención específica ou finalista doutras administracións públicas para o financiamento destes gastos, e no caso de que existan axudas ou subvencións concorrentes doutras administracións para o seu financiamento, deberá facilitar o seu detalle e a acreditación de que a súa suma total non supera o 100% do seu importe. Igualmente, no devandito decreto ou acordo autorizarase á deputación a obter as certificacións da Axencia Estatal de Administración Tributaria e da Tesourería da Seguridade Social nas que se acredite que o concello está ao corrente nas súas obrigas tributarias e coa Seguridade Social. De non outorgar esta autorización, o concello deberá presentar as certificacións oportunas coa documentación da solicitude e coa documentación xustificativa final. * PROXECTOS En exemplar duplicado das obras do POS 2013 e do seu Plan Complementario, co contido detallado na base 2. A.3. * INFORME TÉCNICO Informe técnico individual para cada un dos proxectos presentados, no que se indique expresamente o seguinte: - As autorizacións administrativas que se precisan para a súa execución, e outros aspectos de interese que deban terse en conta. Se non se necesita autorización ningunha deberá indicarse expresamente. - Deberá indicarse se é preceptivo realizar a supervisión técnica do proxecto polo seu presuposto ou contido, de acordo co establecido no artigo 125 do citado texto refundido da Lei de contratos do sector público. No caso de ser preciso, deberá indicarse se o informe de supervisión vai ser realizado por conta do concello remitindo unha copia á deputación, ou si solicita asistencia a esta deputación para a súa realización ó abeiro da disposición adicional 2, apartado 12 do dito texto refundido da Lei de contratos do sector público. - No caso de tratarse de fases, tramos, partes etc., neste mesmo informe técnico deberá xustificarse que se trata dunha obra susceptible de utilización ou aproveitamento separado, que constitúe unha unidade funcional, de acordo co establecido no artigo 86 do texto refundido da Lei de contratos do sector público de 14 de novembro, de contratos do sector público. * INFORME DA INTERVENCIÓN OU SECRETARÍA-INTERVENCIÓN DE PREVISIÓN DE GASTOS CORRENTES 2013 No suposto de que o concello opte por destinar parte da cantidade asignada ao financiamento de gastos correntes do concello previstos para o exercicio 2013, a Intervención ou secretaría-intervención deberá elaborar un informe segundo o modelo que figura como Anexo II, no que se conteña a previsión orzamentaria para o exercicio 2013 dos gastos correntes total e directamente asociados ao funcionamento dos servizos públicos mínimos obrigatorios en cada concello por razón da súa poboación, segundo o establecido no art.26 da Lei 7/1985, de 2 de abril, reguladora das bases do réxime local, referido aos servizos e aos conceptos de gasto que se detallan na base 2. B. No Anexo II o concello debe indicar os datos correspondentes aos servizos que desexe, sempre que cubran o importe da achega provincial que o concello vai aplicar a esta finalidade, non sendo preciso cubrir os datos de todos os servizos. O Anexo II debe presentarse por triplicado exemplar. Á vista da documentación presentada, o pleno da Deputación poderá aprobar un Plan partindo das solicitudes presentadas polos concellos, tanto no apartado de POS-gastos correntes, como de POS- obras de investimento, como do Plan Complementario. O Plan poderá aprobarse nunha ou varias fases, unha vez coñecidas as achegas do Ministerio se as houbera, así como as posibilidades de financiamento da deputación. O Plan que se aprobe poderá ser o resultado de axustes ou reprogramacións de importes ou anualidades, aplicándose como “criterio de prioridade” a poboación dos concellos, de xeito que terán prioridade as solicitudes presentadas polos concellos de menor poboación. O Plan someterase a exposición pública mediante a publicación dun anuncio no Boletín Oficial da Provincia para que durante un prazo de 10 días se poidan presentar as alegacións que se estimen oportunas, e será remitido a informe da Comisión Provincial de Colaboración do Estado coas Corporacións Locais e da Subdelegación do Goberno. Ademais, remitirase para o seu coñecemento e informe á Xunta de Galicia e á Comisión Galega de Cooperación Local, de acordo co artigo 112 e concordantes da Lei 5/1997, de 22 de xullo, da administración local de Galicia. Unha vez transcorridos os 10 días de exposición pública e dende a solicitude de informe sen que se presentaren alegacións nin se emitira o informe, poderanse proseguir os trámites. A aprobación definitiva do Plan Adicional que máis adiante se aprobe, financiado coas baixas de licitación ou anulacións de proxectos que se aprobe no marco do Plan Complementario, realizarase mediante Resolución da Presidencia na que se declare cumprida a condición de existencia de crédito suficiente e en consecuencia se declare definitivamente aprobado o Plan Adicional no que se incluirán as obras previstas no Plan complementario de aqueles concellos para os que exista crédito para o seu financiamento. Os concellos contratarán as obras de acordo co texto refundido da Lei de contratos do sector público, mediante procedemento aberto con multiplicidade de criterios de valoración, mediante procedemento aberto cun único criterio de valoración ou mediante procedemento negociado, utilizando os pregos-tipo de cláusulas administrativas particulares aprobados expresamente por esta Deputación. O concello debe cubrir en cada expediente o correspondente cadro de características do contrato. Excepcionalmente, as obras poderán executarse pola propia administración de acordo co establecido no artigo 24 do citado texto refundido da Lei de contratos do sector público. Non se poderá realizar a adxudicación mediante contrato menor. Inicialmente, en canto ao prazo para adxudicar as obras, e coa finalidade de poder aplicar os remanentes que se xeneren tras a adxudicación das obras, os concellos deberán presentar ata o 1 de agosto de 2013, ben a documentación xustificativa da contratación antes indicada, ben o compromiso do concello de adxudicala antes do 1 de outubro de 2013, ou ben a petición da prórroga para a adxudicación na que conste a obra para a que se solicita a prórroga, o motivo xustificado da prórroga e a data ata a que se pide, xa que de conformidade co establecido no artigo 11 do citado Real decreto 835/2003 del 27 de xuño, os investimentos incluidos no Plan Provincial de Cooperación serán adxudicados ou acordada a súa execución pola propia administración antes do 1 de outubro do exercicio correspondente, salvo nos casos excepcionais que deberán ser comunicados a esta Deputación para poñer en coñecemento do Ministerio, sendo a súa xustificación apreciada polo Ministerio. En calquera caso, o prazo prorrogado non poderá ser posterior ao 1 de novembro de dito exercicio. Non obstante, no caso de que a aprobación do Plan se produza por fases ao longo do ano 2013 ou 2014, a deputación poderá establecer outras datas para a contratación das obras. Una vez adxudicadas as obras, o concello deberá remitir a esta Deputación a seguinte documentación: - Listado das obras cos datos de adxudicación debidamente cubertos no modelo que se enviará ao concello coa circular de contratación - A certificación do acordo ou resolución de adxudicación do contrato - Documento administrativo no que se formalicen os correspondentes contratos No caso de adxudicación mediante procedemento negociado, deberá presentarse a seguinte documentación: - xustificación da publicidade da licitación ou a consulta a 3 empresas, - a relación das ofertas presentadas cos seus respectivos importes - informe técnico xustificativo da aplicación dos criterios de adxudicación previstos na cláusula 15 en relación co Anexo IV do prego de claúsulas administrativas, coa valoración aplicada as ofertas presentadas No caso de adxudicación mediante procedemento aberto cun único criterio de valoración-factor prezo, ou con multiplicidade de criterios de valoración deberá presentarse a seguinte documentación: - xustificación da publicidade da licitación - a relación das ofertas presentadas cos seus respectivos importes - informe técnico xustificativo da aplicación dos criterios de adxudicación previstos no do prego de claúsulas administrativas, coa valoración aplicada as ofertas presentadas No caso de executalas pola propia administración deberá presentar o informe do secretario no que se indique cal dos supostos é de aplicación ao caso concreto dos previstos no artigo 24 do citado texto refundido da Lei de contratos do sector público. As obras executaranse polos respectivos concellos con arranxo ao proxecto técnico da obra. A dirección e a execución das obras realizaraas o concello correspondente, sen prexuízo da posibilidade de que a Deputación realice as inspeccións que considere convenientes. Se durante a execución das obras xurde a necesidade de modificar o proxecto da obra, o concello deberá tramitar o correspondente expediente de acordo co establecido no citado texto refundido da Lei de contratos do sector público, e redactar un proxecto modificado que deberá ser aprobado polo concello e pola deputación. Calquera incremento que se derive da modificación do contrato, de liquidacións ou de outro concepto deberá ser financiado integramente polo concello. O pago da achega da deputación realizase segundo se indica a continuación para a realización de obras e para o financiamento dos gastos correntes. Nos dous casos, a deputación acreditará previamente de oficio que o concello está ao corrente nas súas obrigas tributarias co Estado, coa Seguridade Social e coa deputación. O pago ao concello do importe da achega provincial realizarase á vista das certificacións de execución das obras que o concello presente na deputación no modelo oficial, por triplicado exemplar e aprobadas polo concello, sendo a lo menos un deles orixinal. Procurarase que as certificacións sexan por un presuposto superior aos 6.000,00 €. Desde o inicio das obras ata a súa recepción deberase colocar o cartel oficial debidamente cuberto, o que se acreditará mediante o envío de dúas fotografías, unha do propio cartel o outra do cartel da obra e o seu contorno, sendo requisito indispensable para que esta deputación transfira ao concello o importe da achega provincial ao plan. Esta documentación acompañarase á primeira certificación de execución das obras. Ao remate da obra, coa última certificación de execución, deberase achegar a correspondente “acta de recepción” así como a certificación acreditativa da aprobación da certificación final da obra no modelo-tipo que se remitirá a ese concello máis adiante. Así mesmo, e de conformidade co establecido nos artigos 19.3, 34.3, 37.1 e) y 37.3 de la Lei 38/2003, del 17 de novembro, xeral de subvencións, deberase acompañar a certificación estendida polo órgano competente do concello da percepción doutras subvencións, axudas, ingresos ou recursos para a mesma finalidade, procedentes de calquera Administración ou entes públicos o privados, nacionais, da Unión Europea ou de organismos internacionais co fin de verificar que a concorrencia non supera o custo da actuación subvencionada. Todas as obras deberán estar terminadas antes do 1 de novembro de 2014 xa que o Plan debe ser obxecto de liquidación no primeiro trimestre do ano del año 2015. Excepcionalmente, o concello poderá solicitar una prórroga para o seu remate de acordo coas instrucións que se remitirán máis adiante. Á vista da documentación recibida do concello na que se solicita aplicar parte da achega provincial asignada neste plan ao financiamento dos gastos correntes previstos para o exercicio 2013, achegando o informe de previsión de gastos da intervención ou secretaría-intervención, a deputación transferirá ao concello, con carácter de prepagable, o importe da cantidade indicada sempre que estea debidamente xustificada a súa aplicación aos gastos estimados a financiar polo concello para o exercicio 2013. Unha vez feitos os pagos, os concellos deberán presentar na deputación, ata o 31 de marzo de 2014, un informe xustificativo dos pagos realizados, asinado pola intervención ou secretaría-intervención, no que se detallen os pagos efectuados e os dereitos recoñecidos por subvencións finalistas para a mesma finalidade, segundo o modelo que figura como anexo III. Excepcionalmente, e a solicitude do concello, poderá ampliarse o dito prazo de xustificación. No suposto de que o concello non presente a documentación xustificativa no prazo sinalado, seguirase o procedemento previsto no artigo 70.3 do Real decreto 887/2006, de 21 de xullo, polo que se aproba o regulamento da Lei 38/2003, de 17 de novembro, xeral de subvencións. O importe dos pagos xustificados deberá acadar ao da subvención da deputación ou, no caso de que se tiveran outras subvencións, deberá acadar a suma da totalidade das subvencións. O concello queda obrigado a facilitar canta información lle sexa requirida pola deputación. No caso de que o importe dos pagos xustificados sexa inferior ao importe da achega da deputación transferida ao concello, iniciarase un procedemento de reintegro da cantidade que corresponda. A interpretación e a resolución das dúbidas que puidesen xurdir serán resoltas polo Presidente da Deputación, previo informe da secretaría e da intervención, no marco do Real decreto 835/2003, de 27 de xuño, polo que se regula a cooperación económica do Estado ás inversións das entidades locais, modificado polo Real decreto 1263/2005, de 21 de outubro, e da Orde 293/2006, de 31 de xaneiro, para o seu desenvolvemento e aplicación, así como tendo en conta as instrucións do Ministerio de Facenda e Administracións Públicas. Para o non disposto expresamente nas presentes bases, aplicarase supletoriamente o establecido na Lei 38/2003 de 17 de novembro, xeral de subvencións. C E R T I F I C A: Que o Pleno municipal deste Concello na sesión realizada o día __/__/2013, adoptou o seguinte acordo: 1.- “Aprobar o Plan provincial de cooperación ás obras e servizos de competencia municipal (POS) 2013, cuxas bases se coñecen e aceptan na súa totalidade, no que se recollen as obras que o Concello ten previsto realizar, e a dedicación a gastos correntes do exercicio 2013, e de acordo co financiamento que se indica: Aprobar os proxectos das obras incluídas na anualidade 2013 e que se relacionan nesta táboa.2.- Aprobar o Plan complementario do ano 2013 no que se inclúen as obras que a continuación se indican e aprobar os correspondentes proxectos: 3.- Declarar que o Concello é titular e ten a dispoñibilidade dos terreos, augas e servidumes para a execución das obras, e que ten resolto o relacionado coas concesións e autorizacións administrativas que legalmente sexan necesarias.4.- Comprometerse o Concello a incluír no orzamento municipal do 2013 os fondos necesarios para facer fronte á achega municipal das obras incluídas na anualidade do 2013.5.- Solicitar da Deputación Provincial da Coruña, a delegación neste Concello da contratación e execución das obras incluídas no plan, que se entenderá aceptada si esta prodúcese efectivamente.6.- Declarar que o concello non solicitou nin percibiu ningunha subvención doutras administracións públicas para o financiamento do investimento ou, no caso de que existan axudas ou subvencións concorrentes doutras administracións para a súa execución, achégase o detalle de cada unha delas, acreditándose que a súa suma total non supera o 100% do seu importe.7.- Autorizase á Deputación a obter as certificacións da Axencia Estatal de Administración Tributaria e da Tesourería da Seguridade Social nas que se acredite que o concello está ao corrente nas súas obrigas tributarias e coa Seguridade Social 8.- Facultar expresamente ao alcalde para todo o relacionado coa tramitación e xestión do presente acordo e o correspondente expediente.” E para que así conste, expido a presente certificación de orde e co visto e prace do alcalde, en ______________________, o día ___ de _____________ do ano dous mil doce. V. pr. O alcalde (Lugar, data e nome da persoa que asina o documento) (Lugar, data e nome da persoa que asina o documento) (Lugar, data e nome da persoa que asina o documento) (Lugar, data e nome da persoa que asina o documento) PLAN PROVINCIAL DE COOPERACIÓN ÁS OBRAS E SERVIZOS DE COMPETENCIA MUNICIPAL (Lugar, data e nome da persoa que asina o documento) (Lugar, data e nome da persoa que asina o documento) O que se expón ó público por un prazo de dez días, que se contarán dende o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o corresponde expediente na Sección de Plans Provinciais. A Coruña, 26 de outubro de 2012 O presidente O secretario Diego Calvo Pouso José Luis Almau Supervía